מועבט

מועבט (באנגלית: Moabet) הוא סינגל של הזמרת הישראלית עדן בן זקן ביחד עם התקליטן והמוזיקאי הישראלי איתי גלו. השיר יצא לאור ב-23 באפריל 2021, על ידי חברת התקליטים הישראלית שרית הפקות, כסינגל התשיעי ושיר הנושא מתוך אלבום האולפן החמישי של בן זקן, מועבט.

רקע וכתיבה
ב-16 באפריל 2021, החלו לצוץ הצצות במדיה החברתית של השיר "מועבט", במהלך מסיבה של עומר אדם בה ניגן התקליטן איתי גלו. ב-18 באפריל, העלתה בן זקן את עטיפת הסינגל וכתבה: "אני לא שותה ....#מועבט#בקרוב#שירחדש". לאחר מספר ימים יצא השיר. השיר נכתב על ידי רון ביטון ועדן בן זקן והופק על ידי איתי גלו ועומר ענבר.

המילה מועבט היא מילת סלנג שמשמעותה "ישיבות/חאפלות ארוכות שכוללות מוזיקה, אלכוהול, אוכל ונרגילה". לפי האקדמיה ללשון עברית מקור המילה בלאדינו, שם משמעותה "שיחה, פטפוט", לשם הגיעה דרך השפות טורקית ופרסית מהמילה הערבית מַחַבַּה (مَحَبَّة).

ביקורת 
בביקורת שנכתבה במאקו תיארו את "מועבט" כ"יציאה אלקטרונית ומפתיעה במיוחד". לעומת זאת, במעריב אונליין הוגדר השיר כ"יום אבל לזמר העברי". מבקר המוזיקה יוסי חרסונסקי ציין כי "התוכן מצליח לייצר איזושהי קמצוץ פרודי אך נשאר סתמי ולא מפותח". עם זאת, ציין לחיוב את ההפקה המוזיקלית של השיר ואמר כי היא "מצליחה לחבר פאזל לאינסטנט עדכני", ונתן לשיר ציון של שלושה כוכבי זהב וחצי.

וידאו קליפ 
טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר.

בסיכום השנה של יוטיוב ישראל השיר זכה בתואר השיר הכי נצפה בשנת 2021.

מיקומי שיא

היסטוריית יציאות לאור

קישורים חיצוניים

הערות שוליים

שירי 2021
סינגלים מ-2021
שירי עדן בן זקן
שירי איתי גלו
שירים בעברית
שירים שנכתבו על ידי עדן בן זקן
שירים שנכתבו על ידי רון ביטון
שירים שהופקו על ידי איתי גלו
שירים על אלכוהול
שירים על ביגוד ואופנה
סינגלים שהגיעו למקום הראשון במצעד העברי של מדיה פורסט
סינגלים בהוצאת ארומה מיוזיק